**Krízový plán - aktualizovaný**

v Dennom stacionári Jánošík v súvislosti so zabezpečením opatrení proti šíreniu vírusu COVID-19

Bc. Peter Janošík – riaditeľ zariadenia

Lučenec

Nezisková organizácia „Filantrop“, denný stacionár Jánošík v Lučenci (ďalej len „DS“), v súvislosti s hrozbou šírenia sa koronavírusu 2019-nCoV a nebezpečenstva vzniku ochorenia COVID 19, vypracovala vlastný krízový plán organizácie, ktorý upravuje preventívne prístupy a postupy pri manažmente podozrivých a potvrdených prípadov u klientov DS.

DS bude poskytovať súčinnosť samosprávnym krajom, primátorom miest a starostom obcí pri plnení úloh Plánu riešenia znižovania rizika vzniku a šírenia ochorenia COVID-19 medzi osobami odkázanými na pomoc inej fyzickej osoby v našom zariadení denný stacionár Jánošík.

Krízový plán v tomto kontexte zohľadňuje odporúčania, ktoré vydalo Ministerstvo zdravotníctva Slovenskej republiky a Ministerstvo práce, sociálnych vecí a rodiny Slovenskej republiky.

**Základné informácie a rozsah odporúčaného postupu:**

*Spôsob prenosu:*

Nový koronavírus SARS-CoV-2 je respiračný vírus. K prenosu dochádza primárne kontaktom s infikovanou osobou, ktorá najmä pri hovorení, kašľaní a kýchaní šíri infekčné kvapôčky do svojho okolia. Prenos je možný tiež predmetmi čerstvo kontaminovanými sekrétmi infikovaného človeka. Vírus sa podarilo izolovať zo vzoriek odobratých z dolných dýchacích ciest, ale aj zo sterov z nosohltana aj hrdla, v sére, krvi, v slinách, moči a stolici.

 *Príznaky ochorenia:*

 • horúčka nad 38 stupňov Celzia (pozor! u starších a imunitne oslabených klientov sociálnych služieb môže telesná teplota zostať nízka, preto treba zvážiť aj iné príznaky a poradiť sa s lekárom),

 • kašeľ,

 • sťažené dýchanie (tzv. dýchavica, klient nevie dokončiť nádych (ľudovo „nevie sa nadýchnuť―, prípadne má zrýchlené dýchanie),

• bolesť svalov.

Je potrebné vedieť, že nie každý klient sociálnych služieb, ktorý je chorý alebo mal možný kontakt s pozitívnou osobou na COVID-19, musí byť hospitalizovaný. Pre preplnenosť nemocníc a ambulancií je vhodné klientov, ktorí majú iba mierne príznaky a vyšetrujúci lekár tak rozhodne, ponechať v domácej izolácii .

Ak sa klient, ktorý bol v kontakte s dokázanou chorou osobou s COVID-19 a vyvinuli sa u neho príznaky respiračného ochorenia alebo bol bez týchto príznakov tzv. asymptomatický a z rozhodnutia regionálneho hygienika bol umiestnený do domácej izolácie, cíti sa dobre (t. j. je bez príznakov) po 14 dňoch od kontaktu s osobou, u ktorej bol koronavírus COVID-19 potvrdený vyšetrením, môže sa tento klient DS po konzultácii a rozhodnutí hygienika RÚVZ bez problémov vrátiť do kolektívu, teda do kontaktu s ostanými klientmi DS.

Nakoľko súčasne s týmto ochorením prebieha aj každoročná sezónna epidémia chrípky a iných akútnych respiračných infekcií, je možné, že podobné príznaky môžu súvisieť aj s iným respiračným infekčným ochorením. Preto je potrebné nešíriť paniku a zachovať pokoj a kontaktovať všeobecného lekára/pediatra alebo v prípade nejasností miestne príslušného odborného pracovníka RÚVZ (RÚVZ – kontakty sú uvedené v prílohe) a riadiť sa ich usmerneniami.

**Všeobecné zásady, ktoré pomáhajú zabrániť šíreniu respiračných vírusov:**

• vyhnúť sa úzkemu kontaktu s ľuďmi s akútnym respiračným ochorením,

• skrátiť pobyt v priestoroch, kde sa nachádza veľké množstvo ľudí,

 • často si umývať ruky teplou vodou a mydlom (najmä pri priamom kontakte s chorými alebo izolovanými pri čakaní na výsledky. Ako ďalší stupeň po umytí rúk je vhodné použiť dezinfekčný gél na báze alkoholu.

• účinnosť umývania rúk možno zvýšiť použitím dezinfekčného mydla,

• zamestnanci DS by si mali umývať ruky:

* pred odchodom z domu, o pri príchode do práce,
* po použití toalety,
* po prestávke a denných pracovných činnostiach,
* pred prípravou jedla a nápojov,
* pred a po konzumácii jedla a nápojov, vrátane desiat,
* pred odchodom z práce,
* pri príchode domov,
* po každom priamom kontakte s chorým alebo izolovaným klientom.

 • nepoužívať spoločné uteráky a predmety osobnej potreby,

 • dodržiavať zásady dezinfekcie povrchov v zmysle prevádzkového poriadku a po každej činnosti, pri ktorej došlo ku ich kontaminácii a pravidelne vetrať uzatvorené priestory,

 • návštevy v DS nie sú povolené cudzím osobám ani rodinným príslušníkom.

**Preventívne opatrenia v súvislosti s COVID19 realizované v DS:**

Pri rannom príchode klientov by mal byť všetkým klientom urobený skríning so zameraním na akútnu respiračnú infekciu

* ranný skríning klientov : meranie telesnej teploty ( v prípade t.t. nad 37,2 nie je klientovi umožnený vstup do zariadenia), zisťovanie akruálneho zdravotného stavu ( či klient zisťovanie cestovateľskej anamnézy, zisťovanie, či klient nemal kontakt s pozitívne testovanou osobou alebo s osobou z rizikových krajín
* klient vstupuje do budovy bez sprievodu rodinného príslušníka alebo inej osoby,
* pri vstupe do DS je pre klienta a zamestnanca povinná dezinfekcia rúk,
* používanie jednorázových papierových utierok,
* nosenie rúška v exteriéri a interiéri zariadenia
* pravidelné a opakované dezinfikovanie kľučiek, dotykových povrchov a plôch,
* pravidelné a opakované vetranie priestorov zariadenia,
* pravidelná evidencia čestných prehlásení o zdravotnom stave a cestovateľskej anamnéze klientov aj zamestnancov služby.

**Represívne opatrenia (sekundárna prevencia) v prípade podozrenia na respiračnú infekciu:**

V prípade ochorenia je základnou prevenciou šírenia vírusu izolácia chorého v domácom prostredí. Osoby s akútnym respiračným ochorením by mali dodržiavať respiračnú hygienu – dodržať dostatočnú vzdialenosť od iných osôb, zakryť si ústa a nos vreckovkou alebo papierovým obrúskom (v prípadne ak nemajú vreckovku kašľať a kýchať do rukáva – do lakťového zhybu, nie do rúk!).

 **Postup pri podozrení na ochorenie COVID-19 u zamestnanca:**

Zamestnanec má povinnosť s ohľadom na platnú legislatívu Zákonníka práce zamestnávateľa informovať o tom, že sa vrátil on alebo jeho blízky príbuzný resp. blízka osoba z rizikovej oblasti zasiahnutej koronavírusom), alebo o tom, že v jeho domácnosti alebo blízkom okolí bol v priamom kontakte s osobou, ktorej bola zistená t. j. laboratórnym vyšetrením na ÚVZ SR potvrdená infekcia COVID-19 alebo je v izolácii pre podozrenie na infekciu a nie sú ešte výsledky vyšetrenia známe.

Zamestnávateľ je vzhľadom na povinnosť predchádzať rizikám z hľadiska bezpečnosti a ochrany zdravia pri práci oprávnený vyzvať zamestnanca, aby sa podrobil vyšetreniu u všeobecného lekára (ktorého má kontaktovať najskôr telefonicky a podľa inštrukcií buď prísť na vyšetrenie alebo zostať v domácej izolácii a pod.), popr. hygienika príslušného RÚVZ, najmä ak je dôvodné podozrenie nebezpečenstva vzhľadom k vykonávanej práci alebo má zamestnávateľ podozrenie, že zamestnanec nie je spôsobilý vykonávať prácu pre možnosť infekcie COVID-19. O prípadnom nariadení karantény t.j. izolácie, jej trvaní a ukončení rozhoduje príslušný RÚVZ a v tomto zmysle je povinný podať zamestnávateľovi na jeho žiadosť informáciu o tom, že zamestnancovi bola karanténa nariadená. V prípade, že je zamestnancovi nariadená karanténa obvodným lekárok alebo RÚVZ, ide o prekážku v práci na strane zamestnanca, pri ktorej mu prislúcha náhrada mzdy alebo platu rovnako ako v prípade, keď je dočasne práce neschopný.

**Vzhľadom na súčasne prebiehajúce aj iné ako COVID-19 respiračné ochorenia je vhodné odporučiť pre zamestnancov s príznakmi respiračnej infekcie nasledovné:**

 • zostať doma na lôžku,

 • telefonicky kontaktovať svojho ošetrujúceho lekára ohľadom správnej liečby a postupu pri prípadnom vyšetrení (telefonovať ešte pred príchodom do ambulancie a riadiť sa inštrukciou lekára),

• prijímať tekutiny a vitamíny,

• zamestnanec sa môže vrátiť na pracovisko, ak nemá aspoň 2 dni po sebe známky respiračnej infekcie (pri nepotvrdení COVID-19) a pri známom ochorení COVID-19 až vtedy keď mu to umožní hygienik RÚVZ. V prípade potvrdenia ochorenia COVID19 u zamestnanca DS sa bude postupovať podľa usmernení RÚVZ. Všetky priestory a povrchy, v ktorých sa chorý zamestnanec nachádzal, musia byť následne dôkladne dezinfikované za použitia virucídneho dezinfekčného prostriedku.

**Postup pri podozrení na ochorenie COVID-19 v DS :**

V prípade, ak je u klienta DS podozrenie na infekciu COVID-19, je pracovníkom DS primárne kontaktovaný rodinný príslušník a klient je izolovaný v inej miestnosti do príchodu rodinného príslušníka. Klient sa môže vrátiť do zariadenia DS, ak nemá aspoň 2 dni po sebe známky respiračnej infekcie (pri nepotvrdení COVID-19) a pri známom ochorení COVID-19 až vtedy keď mu to umožní hygienik RÚVZ.

**Opatrenia**

Riaditeľ DS pravidelne zvoláva stretnutia zamestnancov v súvislosti s vývojom novým koronavíusom, informuje o nových usmerneniach a opatreniach súvisiacich s COVID19 a kontroluje dodržiavanie a plnenie krízového plánu.

V prípade zhoršujúcej sa epidemiologickej situácie DS zníži dennú kapacitu klientov na polovicu, bude postupovať podľa aktuálnych usmernení a riadiť sa opatreniami uvedenými v semafore pre zariadenia sociálnych služieb s ambulantnou formou zahrnutým v Pandemickom pláne vydaným MPSVaR.

**Manipulácia s odpadmi:**

Všetok odpad, s ktorým bola pozitívne testovaná osoba v styku, vrátane použitých vreckoviek, inkontinenčných podložiek a ďalších predmetov znečistených telesnými tekutinami, musí byť vložený do plastových vriec na odpad a zviazaný. Plastové vrecia , ktoré sú používané pre tento druh odpadu, musia mať maximálny objem 0,1 m³ a silu minimálne 0,1 mm. Ak takéto vrecia nie sú k dispozícii poskytovateľ sociálnej služby navrhne a písomne vypracuje postup, ktorý konzultuje s miestne príslušným RÚVZ. Tento odpad je povinnosť zatriediť do kategórie nebezpečný a v súlade s legislatívou s ním nakladať.

**Zabezpečenie chodu prevádzky počas krízového stavu:**

Zabezpečenie chodu prevádzky počas krízového stavu riadi riaditeľ denného stacionára. Všetci zamestnanci sú povinní riadiť sa pokynmi pri zabezpečovaní chodu prevádzky a poskytovania sociálnych služieb.

* 1. **Osobné ochranné pracovné pomôcky**

Každý zamestnanec má zabezpečené od zariadenia tieto OOPP:

* Ochranné rúško – bavlnené
* Ochranné rukavice- jednorázové, pri vstupe do zariadenia
* Dezinfekčný gél pri vstupe do priestorov zariadenia
* Jednorázové papierové utierky na použitie po umytí rúk mydlom a vodou
	1. **Denný stacionár Jánošík, Lučenec** má počas krízového stavu bude mať zabezpečený chod zariadenia nasledovne:
* **poskytovanie sociálnej služby v zariadení pre klientov bude pozastavené až do odvolanie na základe rozhodnutia RÚVZ**
* **s**ociálna služba sa primárne bude poskytovať distančnou formou, čiže telefonicky alebo on-line, s aktívnym kontaktovaním prijímateľov sociálnych služieb (ďalej **PSS**), ktorí sú klientmi denného stacionára.
* **ambulantná forma sociálnej služby bude prispôsobená na terénnu** a tá sa bude poskytovať za zvýšených preventívnych a ochranných opatrení formou krátkych návštev vo vonkajšom prostredí v blízkosti bydliska PSS, pri ktorých budú odovzdávané individuálne, podľa potreby jednotlivých klientov, pracovné listy, aktivity na doma, ochranné pomôcky (rúška, rukavice) alebo zabezpečené nákupy, vybavenie pošty či donášku obedov.
1. **Povinnosti zamestnancov pri poskytovaní dočasnej terénnej sociálnej služby**
* Pomoc PSS sa bude poskytovať po vzájomnej predošlej dohode medzi PSS a zamestnancom denného stacionára.
* Zamestnanec distančnou formou zmapuje situáciu klientov denného stacionára a spíše rozsah potrebnej sociálnej starostlivosti pre jednotlivých klientov ako napríklad zabezpečenie nákupov, donáška obedov, vybavenie pošty, poskytnutie ochranných pomôcok aj príprava a následné doručenie aktivít na doma.
* Poskytovateľ sociálnej služby bude pravidelne kontaktovať PSS. V prípade potreby mu poskytne poradenstvo alebo odporučí iné špecializované zariadenie.
* Zamestnanec si dopredu dohodne presný čas a miesto stretnutia s PSS.
* Dočasná terénna sociálna služba sa primárne bude poskytovať vo vonkajšom prostredí, iba v neodkladnom prípade sa poskytuje priamo v domácom prostredí PSS za dodržania prísnych hygienických opatrení (použitie OOPP).
* Pred osobným kontaktom s PSS si zamestnanec overí, či PSS nejaví znaky ochorenia COVID-19 v súlade s usmernením MPSVaR.
* V prípade ak je PSS pozitívne testovaný na COVID-19 alebo je suspektný pomoc sa poskytne formou poradenstva len telefonicky alebo on-line.

* Pri osobnom kontakte dodržiava zamestnanec s PSS fyzický odstup a používa ochranné pomôcky – rúško, rukavice prípadne dezinfekčný gél.
* Zamestnanec dodržiava všetky odporúčania, postupy práce a usmernenia RÚVZ a MPSVaR.
1. **Zabezpečenie pracovnej povinnosti v prípade výpadku zamestnancov**
* Štatutárny zástupca aj riaditeľ môžu riešiť situáciu s výpadkami zamestnancov v súlade s príslušnými ustanoveniami Zákonníka práce, podľa ktorého zamestnanec okrem povinností vyplývajúcich z náplne práce, vykonáva aj iné pokyny nadriadeného.
* Zamestnanci, ktorí patria do ohrozenej skupiny – zamestnanci v seniorskom veku a zamestnanci so zdravotným postihnutím pracujú vyslovene len v priestoroch zariadenia a ostatní zamestnanci, nespadajúci do ohrozenej skupiny, prichádzajú do kontaktu s klientmi, čiže v prípade potreby poskytujú pomoc klientom.
* Každý zamestnanec alebo člen jeho domácnosti, ktorý bol v cudzine, je v domácej alebo štátnej karanténe, je povinný o tom bezodkladne informovať nadriadeného.
* Každý zamestnanec, ktorý má príznaky ochorenia COVID-19, je povinný bezodkladne kontaktovať svojho obvodného lekára a informovať o tom svojho nadriadeného.
1. **Aktuálne postupy a opatrenia pri zabezpečovaní sociálnej služby v DS Jánošík:**
* Denný stacionár Jánošík naďalej poskytuje sociálnu službu v súlade so všeobecnými zásadami protipandemických prístupov a bezpečnosti klienta v sociálnych službách vo vzťahu k SARS-CoV-2 prenosu a semaforom v súvislosti s ochorením Covid-19 v ZSS, ktorý je súčasťou Pandemického plánu, riadi sa krízovým plánom - (dokumenty sú súčasťou krízového plánu)
* V záujme predchádzania nákazy Covid- 19 prijímatelia sociálnej služby pravidelne podpisujú čestné prehlásenie o zdravotnom stave a cestovateľskej anamnéze
* Zamestnanci aj klienti naďalej v zariadení dodržiavajú základné preventívne opatrenia:
* meranie telesnej teploty,
* zisťovanie akruálneho zdravotného stavu,
* pri vstupe do DS je pre klienta a zamestnanca povinná dezinfekcia rúk,
* používanie jednorázových papierových utierok,
* nosenie rúška v interiéri zariadenia,
* pravidelné a opakované dezinfikovanie kľučiek, dotykových povrchov a plôch,
* pravidelné a opakované vetranie priestorov zariadenia,
* testovanie v zariadení sa robí len v prípade potreby resp. podozrenia na prítomnosť Covid -19 nakoľko sú aktuálne zaočkovaní všetci zamestnanci a 86% klientov
* negatívny test na Covid -19 sa vyžaduje od zamestnanca a klienta, ktorý nie je očkovaný a prišiel do styku s pozitívne testovanou osobou alebo sa vrátil z rizikovej (červenej) krajiny, vráti sa po dlhodobej PN, hospitalizácii, kúpeľnej liečbe resp. novému zamestnancovi/ klientovi
* testovať sa nemusí klient, ktorému to zdravotný stav nedovoľuje a má výnimku z testovania
1. **Zoznam kontaktov**

Bc. Peter Janošík – riaditeľ denného stacionára

Tel. č.: 0908 452 358

Email: stacionar.janosik@gmail.com